Berlingske Tidende, 1784-10-29
Bergen, den 16de October. Hs. Kongelige Høihed Arveprindsens høie Fødselsdag blev efter Sædvane holdt høitidelig i en anseelig Forsamling af Medlemmer afvigte 11te October paa det Nyttige Selskabs Samlings=Sahl, da tillige blev oplæst følgende Fortegnelse paa dem, som i Aar af Selskabet ere belønnede for deres udviste Flid og Arbeidsomhed, deels med Jordbrug, Fiskerie, samt anden Huusfliid, og derfor tilstaaet disse Premier og Agtelses=Tegn: 1) Jon Aschildsen Løttvedt har optaget en i 50 Aar øde og under Lindaas Præstegield liggende beneficeret Gaard, Nore Lørtvedt kaldet, skyldende 1/2 Løb 12 Mk. Smør og 2 Mæler Malt, opbygget fornødne Huse, udtapret en Myr paa 777 Alnes Længde med Veiter paa hver Side, optaget Ager til 1 1/2 Tøndes Udsæd og sat Gaarden i god brugbar Stand, ham tilstaaes det for øde Gaards Jstandsættelse udsatte Premium med 25 Rdlr. 2) Hans Olsen Smidevold har i Tysnæss Præstegield optaget en udi 50 Aar ødeliggende Gaard, Smidevold kaldet, bygget derpaa endeel Bygninger, og gjort adskillige Forbedringer, ham tilstaaes en Agtelse af 10 Rdlr. 3) Birkedommer Jan Jansen Møller af Evenvigs Præstegield har optaget en øde Gaard, Øvre=Berge eller almindelig kaldet Gillebøi, som er skyldsat for 1 Lpd. 6 Mk. Smør, har ryddet til 8 Køers Foder og 3 Tønder Havres Udsæd, indhegnet den med 300 Favners Gierde, samt bygget de fornødne Huse, ham tilstaaes ligesaa en Agtelse af 10 Rdlr. 4) Johannes Endresen har i Udmarken af Gaarden Fikke og Lostad udi Hougs Præstegield optaget en Huusmandsplads indhegnet den med 260 Favner Gierde bygget fornødne Huse, ryddet Ager til 3 Tønder Korn, og føder 2 Køer og nogle Faar, ham tilstaaes det for Huusmands Plads Jstandsættelse udsatte Premium med 15 Rdlr. 5, Lars Larsen Diønne af Kindservigs Præstegield har af Steen Ur og unyttig Mark opryddet Ager, 56 Alen lang og 56 Alen bred, sat 280 Alen lukte Veiter, 2 Alen dybe, anseelig forbedret Engværten, saa han nu paa Gaarden, som har været øde Gaard under andet Brug, holder 4 Køer og 24 Faar, har anlagt en Frugthauge med et Gierde 230 Alen Omkreds, derudi plantet og opelsket 150 Kirsebær, 20 Madæbler, 10 Sødæble= og 8 Blommetræer, og desuden opsat endeel nye Bygninger, ham tilstaaes en Agtelse af 10 Rdlr. 6) Knud Rasmussen har paa Pladsen Biørslien i Hosangers Præstegield opsat Huse, optaget Ager, og forbedret Jorden saaledes, at han kan føde 5 Køer, 12 Faar og 10 Gieder, af begroet Lyngmark optaget et Stykke 100 Al. langt og 200 Alen bredt, derudi saaet Potatos-Næper og Korn, ham tilstaaes en Agtelse af 8 Rdlr. 7) Peder Olsen, Tarang af Sunds Præstegield har ryddet til circa 1 Tøndes Udsæd, og sat et Steengierde 130 Favne langt, ham tilstaaes, en Agtelse af 5 Rdlr. 8) Peder Olsen Wigeboe af HerløsSkibrede har optaget 667 Alen forsvarlige Veiter, hvoraf Tørven er henlagt til Ager, hvorpaa er udsaaet 2 Tønder, ham tilstaaes en Agtelse af 10 Rdlr. 9) Knud Knudsen, Worren fra Søndmør har af udyrket Jord optaget 3 Ager, 123 Alen lange og ligesaa brede, skaaret endeel aabne Veiter og sat et Tørvgierdes Gaard 331 Al. langt og 301 Al. bredt, ham tilstaaes en Agtelse af 5 Rdlr. 10) Mons Olsen, Tostenvig af Herløe-Skibrede har oprevet Lyng og Barr, og i den Sted faaet Udsæd til 1 1/2 Tønde Korn, og desuden forbedret den øvrige Jord til Høe-Avl for 8 Køer mere end forhen, ham tilstaaes en Agtelse af 5 Rdlr.